title: Clint Eastwood
text: Clint Eastwood (31 a viz Mae 1930 e San Francisco) a zo un aktour, ur filmaozer, ur produer filmoù hag ur sonaozer stadunanat. En holl en deus bet pevar Oscar.
  
  E vuhez
  
  Clint Eastwood aktor 
  Asambles gant e dud e kantreas Eastwood, ha diwar labourioù miunut e vevas, dre ma ne soñje ket dezhañ e teufe da vezañ aktour. Met e-keit ma oa gant e servij-soudard e kejas gant tud a lakaas anezhañ da vezañ degemeret e Universal. E berzh kentañ a dapas kaout er film anvet Revenge of the Creature (1955). E filmoù all e c'hoarias ivez, met ne voe ket merzet. Kregiñ a reas da vat gant ar vicher pa c'hoarias perzh ur c'how-boy er rummad skinwel Rawhide. Brudet e teuas da vezañ a-drugarez da Sergio Leone, hag a lakaas anezhañ da c'hoari e tri film : For a Few Dollars More (1965), A Fistful of Dollars (1964) ha The Good, the Bad and the Ugly (1966) . E di produiñ, anvet Malpaso a grouas ivez. Kejañ a reas ivez gant Don Siegel, hag a lakaas anezhañ da c'hoari en pemp film (The Beguiled, 1970 hag Escape from Alcatraz e 1979). Asambles e kroujont ivez Dirty Harry.
  Degemeret e voe e Hollywood adalek 1969 a-drugarez d'e berzh er film Where Eagles Dare. E 1971 e teuas a-benn da aozañ e film kentañ, Play Misty for Me e ditl. Er memes bloavezhioù e c'hoarias Dirty Harry. Met stag e chomas Eastwood ouzh personelezh an dudenn-se e penn an dud, disprizet e voe neuze gant ar vurutellerien hag ar filmoù a zeuas da heul ne rejont ket kement a verzh.
  
   Clint Eastwood filmaozer 
  E film kentañ (Play Misty for Me) a aozas e 1971 dindan levezon Don Siegel, hag a c'hoarias perzh Murphy er film-se. Kenderc'hel a reas da aozañ e filmoù (High Plains Drifter, The Outlaw Josey Wales) e-keit ma c'hoarie e-barzh filmoù all. Met adalek 1982 (Honkytonk Man) e cheñchas : dont a reas da vezañ filmaozer da vat, ha ne c'hoarias nemet er filmoù aozet gantañ. Anavezet e voe a-drugarez da Pale Rider.
  
  Hiziv an deiz ez eo gwelet Eastwood evel unan eus filmaozerien bouezusañ ar Stadoù-Unanet, rak gouest eo da sevel filmoù war demoù disheñvel an eil re diouzh ar re all. En e oberenn e weler levezon filmaozerien all evel John Ford, Sergio Leone, Sydney Lumet, pe c'hoazh Douglas Sirk. Dre vras ez eo digenvez mab-den unan eus temoù pennañ e filmoù. Evit a sell ouzh ar rummadoù sinema en deus filmet a bep seurt traoù : buhez tud wir (Bird), western (Unforgiven), road-movie (A Perfect World), istorioù romantel (The Bridges of Madison County), filmoù polis (Midnight in the Garden of Good and Evil, Blood Work, Mystic River), melodrama (Million Dollar Baby) pe c'hoazh filmoù brezel (Flags of Our Fathers ha Letters from Iwo Jima). Daoust da verzh e filmoù ha daoust d'an Oscar en deus bet e vez alies start da Eastwood kas e raktresoù da benn, ha peurliesañ e tle paeañ e-unan a-benn seveniñ e filmoù.
  E-touez an aktourien vrudet o deus c'hoariet e filmoù aozet gantañ e c'haller menegiñ Meryl Streep, Hilary Swank, Gene Hackman, Forest Whitaker, Morgan Freeman, Sean Penn, Tim Robbins, Kevin Costner ha Kevin Bacon.
  
   Politikerezh 
  
  Stag ouzh ar strollad republikan eo Clint Eastwood ha frankizour ec'h embann bezañ. Er bloavezhioù 1950 e skoazellas Dwight Eisenhower e-pad e gabal, hag e 1968 hag e 1972 e skoazellas Richard Nixon, asambles gant aktourien all evel John Wayne, Charlton Heston ha Glenn Ford. Tost eo bet ivez ouzh Ronald Reagan. 
  Etre 1986 ha 1988 e voe maer eus Carmel (California) (eno e vez o chom), dilennet e voe gant 72% eus ar mouezhioù. 
  E 1992 e tilezas ar strollad republikan hag e skoazellas Ross Perot. 
  E miz Genver 2005, e tagas Eastwood Michael Moore e-pad ur pred gala e New York, hag e prometas e lazhfe anezhañ ma teufe da welout anezhañ evit e filmañ (marteze abalamour d'ar pezh a oa c'hoarvezet gant Charlton Heston, en teulfilm "Bowling for Columbine").
  Evit dilennadeg 2008 en doa embannet Eastwood e save a-du gant John McCain.
  
   Sonerezh 
  Gwall zedennet eo eastwood gant ar sonerezh jazz : ur film (Bird) diwar-benn Charlie Parker en deus aozet. 
  Produet en deus ivez un teulfilm (Straight no Chaser, 1989) diwar-benn Thelonious Monk.
  Unan eus filmoù ar rummad diwar-benn ar blues (produet gant Martin Scorsese Presents) hag anvet Piano Blues (2003) a zo bet aozet gantañ.
  Ingal e kemer perzh er sevel sonerezh evit e filmoù, e-unan pe gant kenskoazell sonaozourien all. Kanaouennoù a bep seurt zo bet savet pe kanet gantañ ivez evit e filmoù.
  
   Gouennelour e c'hellfe Eastwood bezañ hervez Spike Lee 
  Clint Eastwood (ha Quentin Tarantino ivez) a zo bet tamallet outañ bezañ gouennelour gant Spike Lee. Lee a rebech ouzh Eastwood ne vefe aktour du ebet e-barzh Letters from Iwo Jima. Eastwood en deus kaset anezhañ da sutal, o lavarout e oa soudarded du e Iwo Jima, met ne oa hini ebet anezho e-touez ar re o doa plantet ar banniel. (brudet eo emgann Iwo Jima a-drugarez d'ar skeudenn ma weler soudarded amerikan o plantañ o banniel war Menez Suribachi). Spike Lee en doa graet rebechoù ouzh Eastwood c'hoazh da vare Bird.
  
   E filmoù 
  
   Evel filmaozour 
   Er sinema 
   1971 : The Beguiled: The Storyteller 1971 : Play Misty for Me 1973 : High Plains Drifter 1973 : Breezy 1975 : The Eiger Sanction 1976 : The Outlaw Josey Wales 1977 : The Gauntlet 1980 : Bronco Billy 1982 : Firefox 1982 : Honkytonk Man 1983 : Sudden Impact 1985 : Pale Rider 1986 : Heartbreak Ridge 1988 : Bird 1990 : White Hunter Black Heart 1990 : The Rookie 1992 : Unforgiven 1993 : A Perfect World 1995 : The Bridges of Madison County 1997 : Absolute Power 1997 : Midnight in the Garden of Good and Evil 1999 :True Crime 2000 : Space Cowboys 2002 : Blood Work 2003 : Mystic River 2004 : Million Dollar Baby 2006 : Flags of Our Fathers 2007 :Letters from Iwo Jima 2008 : Changeling 2008 : Gran Torino 2009 : The Human Factor 2009 : Invictus 2010 : Hereafter 2011 : J. Edgar 2014 : Jersey Boys 2014 : American Sniper 2016 : Sully Er skinwel 
   1985 : Amazing Stories (Vanessa in the Garden) (rummad)
   2003 : The Blues, A Musical Journey ( Piano Blues) (rummad)
  
   Evel aktor 
   1955 : Revenge of the Creature gant Jack Arnold
   1955 : Francis in the Navy gant Arthur Lubin
   1955 : Lady Govina gant Arthur Lubin
   1955 : Tarantula gant Jack Arnold
   1956 : Never Say Goodbye gantJerry Hopper
   1956 : Star in the Dust gant Charles F. Haas
   1956 : Away All Boats gant Joseph Pevney
   1956 : The First Traveling Saleslady gant Arthur Lubin
   1957 : Escapade in Japan gant Arthur Lubin
   1958 : Lafayette Escadrille gant William A. Wellman
   1958 : Ambush at Cimarron Pass gant Jodie Copelan
   1959 : Rawhide gant Jus Addiss ha Jack Arnold (série TV)
   1964 : A Fistful of Dollars gant Sergio Leone
   1965 : For a Few Dollars More gant Sergio Leone
   1966 : The Good The Bad And The Ugly gant Sergio Leone
   1966 : Le Streghe gant Vittorio de Sica
   1968 : Hang 'Em High gant Ted Post
   1968 : Coogan's Bluff gant Don Siegel
   1968 : Where Eagles Dare gant Brian G. Hutton
   1969 : Paint Your Wagon gant Joshua Logan
   1970 : Two Mules for Sister Sara gant Don Siegel
   1970 : Kelly's Heroes gant Brian G. Hutton
   1971 : The Beguiled  gant Don Siegel
   1971 : Play Misty for Me gant Clint Eastwood
   1971 : Dirty Harry gant Don Siegel
   1972 : Joe Kidd gant John Sturges
   1973 : High Plains Drifter gant Clint Eastwood
   1973 : Magnum Force gant Ted Post
   1974 : Thunderbolt and Lightfootgant Michael Cimino
   1975 : The Eiger Sanction gant Clint Eastwood
   1976 : The Outlaw Josey Wales gant Clint Eastwood
   1976 : The Enforcer gant James Fargo
   1977 : The Gauntlet gant Clint Eastwood
   1978 : Every Which Way But Loose gant James Fargo
   1979 : Escape from Alcatraz gant Don Siegel
   1980 : Bronco Billy gant Clint Eastwood
   1980 : Any Which Way You Can gant Buddy Van Horn
   1982 : Firefox gant Clint Eastwood
   1982 : Honkytonk Man gant Clint Eastwood
   1983 : Sudden Impact gant Clint Eastwood
   1984 : Tightrope gant Richard Tuggle
   1984 : City Heat gant Richard Benjamin
   1985 : Pale Rider gant Clint Eastwood
   1986 : Heartbreak Ridge gant Clint Eastwood
   1988 : The Dead Pool gant Buddy Van Horn
   1989 : Pink Cadillac gant Buddy Van Horn
   1990 : White Hunter Black Heart gant Clint Eastwood
   1990 : The Rookie gant Clint Eastwood
   1992 : Unforgiven gant Clint Eastwood
   1993 : In the Line of Fire gant Wolfgang Petersen
   1993 : A Perfect World gant Clint Eastwood
   1994 : A Century of Cinema gant Caroline Thomas
   1995 : The Bridges of Madison County gant Clint Eastwood
   1995 : Casper gant Brad Silberling
   1997 : Absolute Power gant Clint Eastwood
   1999 : True Crimegant Clint Eastwood
   2000 : Space Cowboys gant Clint Eastwood
   2002 : Blood Work gant Clint Eastwood
   2004 : Million Dollar Baby gant Clint Eastwood
   2004 : Épreuves d'artistes film berr savet gant Samuel Faure ha Gilles Jacob (teulfilm diwar-benn Festival de Cannes)
   2008 : Gran Torino, gant Clint Eastwood
   2012 : Trouble with the Curve Prizioù 
   1988 : Hollywood Foreign Press Association : Cecil B. DeMille Award 
   1988 : Festival de Cannes : Lore teknik evit Bird 1988 : Golden Globe : filmaozer gwellañ Bird 1992 : Los Angeles Film Critics Association :
   Unforgiven : film gwellañ
   Unforgiven : filmaozañ gwellañ
   Unforgiven : aktour gwellañ
   1992 : National Society of Film Critics :
   film gwellañ : Unforgiven Filmaozer gwellañ : Unforgiven 
   1992 : Directors Guild of America : Filmaozer gwellañ (Unforgiven)
   1993 : National Association of Theater Owners : filmaozer ar bloaz Unforgiven 1993 : pevar Oscar evit Unforgiven :
   Film gwellañ (produer: Clint Eastwood)
   Filmaozer gwellañ (Clint Eastwood)
   Akour gwellañ
   frammañ gwellañ
   1993 : British film Institute Fellowship : evit ar pezh en deus degaset d'ar sinema evel aktour ha filmaozer 
   1993 : Golden Globes : Filmaozer gwellañ Unforgiven 
   1994 : Academy Award Memorial : Priz Irving G. Thalberg e-pad 67vet lid an Oscar. 
   1994 : Prezidant juri Festival Cannes
   1996 : American Film Institute ha Film Society of Lincoln Center : evit holl e oberenn
   1998 : César a enor : evit ar pezh en deus graet evel filmaozer 
   1998 : Producers Guild of America : priz David O. Selznick evit holl e oberenn
   2000 : Festival Venezia : Leon Aour evit holl e oberenn 
   25 a viz Ebrel 2001 : Festival etrebroadel filmoù San Francisco : Priz Akira Kurosawa
   2003 : National Society of Film Critics : filmaozer gwellañ Mystic River 
   2003 : Los Angeles Film Critics Association : filmaozer gwellañ Mystic River 2003 : Lid ar Césars : film estren gwellañ Mystic River. 
   2003 : Screen Actors Guild Awards (SAG Awards) : evit holl e oberenn evel aktour
   2004 : Director's Guild of America : filmaozer gwellañ Million Dollar Baby.
   2004 : Chicago Film Critics Association : filmoazañ gwellañ pour Million Dollar Baby.
   10 janvier 2005 : National Society of Film Critics Awards : film gwellañ 2004 Million Dollar Baby. Hilary Swank, harozez ar film, priz an aktourez wellañ 
   2005 : Golden Globe : filmaozer gwellañ Million Dollar Baby 2005 : Oscar : evit Million Dollar Baby, 
   Oscar ar film gwellañ 2004 (produer: Clint Eastwood)
   Oscar ar filmaozer gwellañ
   Oscar an aktoure wellañ : Hilary Swank
   Oscar an aktour a eil renk gwellañ evit Morgan Freeman
   29 a viz Genver 2006 : Director Guild Award : reçoit le Directors Guild of America Lifetime Achievement Award (evit holl e oberenn)
   25 a viz C'hwevrer 2006 : Lid ar Césars : film estren gwellañ Million Dollar Baby.
   12 a viz Eost 2006 : Botezenn Aour : priz roet e-pad 24vet abadenn Botezennoù Aour Motion Picture & Television Fund, ur priz adenn d'ar filmoù western eo
   Miz Du 2006 : Stanley Kubrick Award evit holl e oberenn
   6 a viz Kerzu 2006 : lakaet e-touez ar Galifornerien Veur (13 anezho a zo) gant Arnold Schwarzenegger
   7 a viz Kerzu 2006 : National Board of Review : Letters from Iwo Jima film gwellañ ar bloaz, priz roet gant kevredigezh ar vurutellerien amerikan 
   12 a viz Kerzu 2006 : Los Angeles Critics Association : Letters from Iwo Jima, film gwellañ ar bloaz, priz roet gant kevredigezh burutellerien Los Angeles
   16 a viz Genver 2007 : Golden Globe : Letters from Iwo Jima : film gwellañ en ur yezh estren
   6 a viz C' hwevrer 2007 : Oscar denegour : evit holl e filmoù 
   11 a viz C'hwevrer 2007 : Berlin Camera evit holl e oberenn
   25 a viz Mae 2008 : Priz ar 61añ Festival de Cannes evit holl e oberenn
  
   Notennoù 
  
   Liammoù diavaez 
   Clint Eastwood Icon Photo Gallery e lec'hienn AMCTV.com
   Clint Eastwood Archive, luc'hskeudennoù ha skritelloù
   Charlie Rose show: An hour with Clint Eastwood
   2007 Atersadenn Clint Eastwood e lec'hienn The Observer
   Entertainment Weekly Photo Gallery: Clint Eastwood
   Last Man Standing: On Clint Eastwood The Nation
   Clint Eastwood Before and After
   Clint Eastwood: Man With a Name - skeudennoù e lec'hienn Life magazine''
  
  Ganedigezhioù 1930
  Aktourien SUA
  Filmaozerien SUA
  Sinema